వాటికన్ సిటీ: ప్రజలు ద్వేషాన్ని వదిలిపెడితే 2017 సంవత్సరం చాలా బాగా ఉంటుందని పోప్ ప్రాన్సిస్ పేర్కొన్నారు. కొత్త సంవత్సరాన్ని పురస్కరించుకుని ప్రజలకు ఇచ్చిన సందేశంలో ఆయన మాట్లాడుతూ 2017 సంవత్సరం చాలా బాగుంటుందని వివరించారు. అయితే ప్రజలు బాగున్నప్పుడే అది సాధ్యమని పేర్కొన్నారు. ఉగ్రవాదాన్ని ఎదుర్కొనే శక్తి ఇవ్వాలని ప్రార్థించినట్టు తెలిపారు. దేవుడి దయతో కొత్త ఏడాది సాఫీగా సాగిపోతుందని ఆశాభావం వ్యక్తం చేశారు. పోప్ న్యూ ఇయర్ సందేశం వినేందుకు సెయింట్ పీటర్స్ స్క్వేర్కు దాదాపు 50 వేల మంది హాజరయ్యారు. ప్రజలు ద్వేషాన్ని, హింసను వదిలిపెట్టి సోదరభావంతో మెలగాలని పిలుపునిచ్చారు. న్యూ ఇయర్ తొలి రోజును రోమన్ క్యాథిలిక్ చర్చి శాంతికి అంకితం చేసింది. ఇస్తాంబుల్ నైట్ క్లబ్లో జరిగిన ఉగ్రదాడిలో 39 మంది ప్రాణాలు కోల్పోవడాన్ని ఈ సందర్భంగా పోప్ ప్రాన్సిస్ ప్రస్తావించారు. ఇది చాలా దురదృష్టకరమైన ఘటన అని పేర్కొన్న ఆయన  టర్కీ ప్రజలకు తన సంతాపం ప్రకటించారు. క్షతగాత్రుల కోసం ప్రార్థిస్తున్నట్టు తెలిపారు.
vatican city: prajalu dweshaanni vadilipedithe 2017 samvatsaram chala baga untundani pope pransis perkonnaru. kotta samvatsaraanni puraskarinchukuni prajalaku ichina sandesamlo aayana maatlaadutuu 2017 samvatsaram chala baguntundani vivarinchaaru. ayithe prajalu bagunnappude adhi saadhyamani perkonnaru. ugravaadaanni edurkone sakti ivvaalani praarthinchinattu telipaaru. devudi dayatho kotta edaadi saffiga saagipotundani aasaabhaavam vyaktam chesaru. pope nyoo ier sandesam vinenduku seint peaters skverku daadaapu 50 vela mandi haajarayyaaru. prajalu dweshaanni, himsanu vadilipetti sodarabhaavamto melagaalani pilupunicchaaru. nyoo ier toli rojunu roman cathilic charchi saantiki ankitam chesindi. istamble nait klablo jarigina ugradaadilo 39 mandi praanaalu kolpovadanni ee sandarbhamgaa pope pransis prastaavinchaaru. idhi chala duradrushtakaramaina ghatana ani perkonna aayana  turky prajalaku tana santaapam prakatinchaaru. kshatagaatrula kosam praarthistunnattu telipaaru.